Nr.4/1545 /2019/ 21.10.2019

|  |
| --- |
|  |

**CAIET DE SARCINI**

1. **Introducere**

Prezentul caiet de sarcini conține specificații tehnice și totodată indicații privind regulile de bază care trebuie respectate, astfel încât potențialii operatori economici să elaboreze o propunere tehnică corespunzătoare prin raportare la necesitățile autorității contractante.

Cerințele impuse vor fi considerate ca fiind minimale și obligatorii.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.

Oferta este considerată neconformă dacă nu satisface în mod corespunzător cerințele caietului de sarcini.

1. **Informații generale**

**2.1. Autoritatea contractantă**

Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), cu sediul în B-dul Regina Elisabeta, nr. 3, sector 3, cod poștal 030015, telefon: 0372.573.000 și fax: 0372.271.435.

**2.2. Descrierea cadrului existent din sectorul relevant**

Agenția Națională de Administrare a Bunurilor Indisponibilizate (A.N.A.B.I.) este o instituție publică de interes național, cu personalitate juridică, în subordinea Ministerului Justiției.

În conformitate cu prevederilor **art. 28 alin. (1)** din Legea 318/2015pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative: *”* *La solicitarea procurorului sau a instanţei de judecată, Agenţia depozitează temporar şi administrează bunurile mobile indisponibilizate a căror valoare individuală depăşeşte, la momentul dispunerii măsurii asigurătorii, echivalentul în lei al sumei de 15.000 euro; în acest scop, Agenţia este numită custode, în sensul art. 252 alin. (9) din Legea nr. 135/2010, cu modificările şi completările ulterioare.”.*

Totodată potrivit art. **28 alin. (2)** din Legea 318/2015**: *”****Bunurile prevăzute la alin. (1) sunt predate Agenţiei în temeiul unui procesverbal de predare-preluare încheiat între Agenţie şi organele care duc la îndeplinire măsurile asigurătorii, potrivit art. 251 din Legea nr. 135/2010, cu modificările şi completările ulterioare, respectiv potrivit dispoziţiilor art. 7 lit. e) din Legea nr. 188/2000 privind executorii judecătoreşti, republicată, cu modificările şi completările ulterioare.”*

Obiectul solicitării de preluare îl constituie un număr de 12 autovehicule care sunt depozitate în spațiul din București, B-dul Mareșal A. Averescu nr. 3, sector 1, acestea urmând a fi transportate în depozitul situat în localitatea Voluntari, B-dul Pipera nr. 206, jud. Ilfov.

În acest context, în vederea îndeplinirii de către A.N.A.B.I. a atribuției prevăzută la art. 28 alin. (1) și având în vedere prevederile art. 28 alin.(2) din Legea nr. 318/2015, se impune **achiziționarea de servicii** **de transport auto cu platformă** **pentru autoturismele mai sus menționate.**

1. **Obiectul achiziției**

Obiectul achiziției îl reprezintă prestarea de servicii de transport auto cu platformă, a autoturismelor indisponibilizate, necesare îndeplinirii de către Agenția Națională de Administrare a Bunurilor Indisponibilizate a atribuției prevăzute la art. 28 alin. (1) din Legea nr. 318/2015.

Astfel, se va asigura transportul cu platformă a autoturismelor indisponibilizate pe drumurile publice din București, B-dul Mareșal A. Averescu nr. 3, sectorul 1, la spațiul de depozitare situat în Voluntari, județ Ilfov.

Transportul autoturismelor se poate efectua în zile diferite.

1. **Cerințe privind serviciile de transport auto cu platformă**

La achiziționarea acestor servicii se vor avea în vedere următoarele cerințe tehnice minime, conform legislației în vigoare, după cum urmează:

Autoplatforma trebuie să îndeplinească următoarele condiții:

a) să fie specializată și omologată pentru acest tip de activitate și să corespundă din punct de vedere tehnic, circulației pe drumurile publice;

b) să asigure integritatea autovehiculului în timpul operațiunilor de manevrare și transport prin suporți/chingi/cârlige de remorcat/special adaptate pentru orice tip de autoturism;

c) autoplatforma trebuie să aibă Certificatul de Inspectie Tehnica Periodică, precum și viza ITP aplicată pe talon;

d) să se încadreze în normele legale de siguranță și securitate a transporturilor rutiere;

e) să fie înscrise în circulatie definitiv sau temporar;

f) să dețină poliță RCA valabilă.

Manevrarea autoturismelor de către transportator, respectiv încărcarea acestora pe platformă, precum și descărcarea acestora de pe platformă se va face în spațiul/poziția menționată de către un reprezentant ANABI.

Pentru autoplatformă să se asigure personalul minim necesar, cu respectarea regimului de muncă și odihnă a conducătorului autoutilitarei.

Conducatorul auto al autoplatformei va fi atestat pentru acest tip de transport.

Pe tot timpul transportului se vor respecta condițiile de muncă și protecția muncii, care sunt în vigoare la nivel național.

Prestatorul va avea licență de transport, iar copia după aceasta va fi anexată la oferta tehnică depusă.

Serviciile de transport auto cu platformă trebuie să includă manevrarea autoturismelor (încărcarea/descărcare de pe platformă) precum și asigurarea bunurilor pe toată durata transportului, astfel încât acesta să fie transportat în condiții optime.

Prestatorul trebuie să dețină o poliță de asigurare prin care să fie acoperite toate riscurile de pierdere / avariere/ distrugere / furt a autoturismelor transportate.

Operatorului/transportatorului i se va solicita să dețină toate resursele necesare pentru descărcarea autoturismelor în condiții de siguranță, fiind răspunzător pentru toate manevrele necesare pentru parcarea autoturismelor în poziția indicată de către un reprezentant ANABI.

Prestatorul nu va percepe alte costuri suplimentare.

1. **Condiții de plată**

Plata se va face în baza facturii emise de prestator, după certificarea de către achizitor a faptului ca serviciile de transport auto cu platformă au fost efectuate în conformitate cu cerințele prevăzute în prezentul caiet de sarcini, încheindu-se în acest sens un proces-verbal de receptie a serviciilor de transport bunuri mobile, anexă la factura respectivă.

1. **Modalitatea de selecție**

Criteriul de atribuire dintre ofertanții ce îndeplinesc cerințele tehnice va fi **prețul cel mai mic**. Preţul de achiziţie a serviciilor de transport auto cu platformă are caracter ferm şi nu se modifică pe durata valabilităţii contractului. Propunerea financiară va fi exprimată în lei și va cuprinde tariful serviciilor de transport auto cu platformă.

Prestarea contractului de servicii nu obligă autoritatea contractantă la plata altor servicii sau cheltuieli complementare, rezultate în afara celor menționate în documentația de atribuire.

1. **Dispoziții finale**

Cerințele din caietul de sarcini sunt minime și nerespectarea acestora în totalitate conduce la respingerea ofertei.